**Vážení rodičia a priatelia školy,**

**pomôžte nám skvalitniť výchovno-vzdelávací proces na škole darovaním 2% z dane!**

Zákon Vám umožňuje darovať 2 % zo svojich daní z príjmov neziskovej organizácii, ako je aj naše občianske združenie**„Rodičia škole“**. Tento dar Vás nič nestojí, pretože daň by ste inak odviedli štátu. Vaše 2 % pre nás znamenajú prejavenie dôvery a podporu v rozvíjaní našich aktivít v prospech Vašich detí. Využite možnosť rozhodnúť o Vašich 2%!

Finančné prostriedky, ktoré takto aj Vaším pričinením získame, budú použité na:

* *skvalitnenie výchovno-vzdelávacieho procesu na škole,*
* *podporu vzdelávacích projektov,*
* *skvalitnenie vybavenia školy*

**Vopred ďakujeme za Váš dar a prejavenú dôveru!**

**Ak sa rozhodnete darovať nám 2% zo svojich daní z príjmu, pripravili sme pre Vás stručný návod, ako na to.**

**POSTUP**

**Ste zamestnanec a ročné zúčtovanie dane za Vás robí zamestnávateľ?**

1. Do **15.2.2021** požiadajte zamestnávateľa o vykonanie ročného zúčtovania zaplatených preddavkov na daň
2. Požiadajte zamestnávateľa, aby Vám vystavil  **"Potvrdenie o zaplatení dane z príjmov zo závislej činnosti za zdaňovacie obdobie 2020"**
3. Z tohto Potvrdenia si viete zistiť dátum zaplatenia dane a vypočítať 2% z Vašej zaplatenej dane - to je maximálna suma, ktorú môžete v prospech prijímateľa poukázať. Táto suma však musí byť **minimálne 3 €.**
4. Stiahnite si a vyplňte tlačivo: **"Vyhlásenie o poukázaní podielu zaplatenej dane z príjmov fyzickej osoby za zdaňovacie obdobie 2020"**(pred vyplnené tlačivo).
5. Obe tieto tlačivá (Vyhlásenie spolu s Potvrdením), doručte **do 30. marca 2021** na daňový úrad podľa Vášho bydliska.

**Podávate si daňové priznanie sami?**

1. Riadne vyplňte daňové priznanie.
2. Vypočítajte si Vaše 2% z dane z príjmov fyzickej osoby – to je maximálna suma, ktorú nám môžete poukázať, **minimálne však 3 €.**
3. V daňovom priznaní pre fyzické osoby sú už uvedené kolónky na poukázanie 2% z dane v prospech 1 prijímateľa (typ A VIII. Oddiel priznania, typ B XII. Oddiel priznania). **Údaje, ktoré potrebujete do daňového priznania uviesť:**

|  |  |
| --- | --- |
| Obchodné meno alebo názov: | **„Rodičia škole“** |
| Sídlo – obec, PSČ, ulica, číslo: |  **Hálova 16, 851 01 Bratislava** |
| Právna forma: |  **Občianske združenie** |
| Identifikačné číslo (IČO/SID): |  **30 812 062** |

Riadne vyplnené daňové priznanie doručte v lehote, ktorú máte na podanie daňového priznania (**zvyčajne do 31.3.2021**) na daňový úrad podľa Vášho bydliska.

**Postup pre právnické osoby**

1. Riadne vyplňte daňové priznanie.
2. Vypočítajte si Vaše 2% z dane z príjmov právnickej osoby – to je maximálna suma, ktorú nám môžete poukázať. Môžete určiť jedného alebo viacerých prijímateľov s uvedením príslušných súm (každému však najmenej 8 Eur).
3. V daňovom priznaní pre právnické osoby sú už uvedené kolónky na poukázanie 2% z dane v prospech 3 prijímateľov (IV. časť priznania). **Údaje, ktoré potrebujete do daňového priznania uviesť:**

|  |  |
| --- | --- |
| Obchodné meno alebo názov: | **„Rodičia škole“** |
| Sídlo – obec, PSČ, ulica, číslo: |  **Hálova 16, 851 01 Bratislava** |
| Právna forma: |  **Občianske združenie** |
| Identifikačné číslo (IČO/SID): |  **30 812 062** |

Pokiaľ ste si vybrali viac ako troch prijímateľov, vložte do daňového priznania ďalší list papiera ako prílohu.

Riadne vyplnené daňové priznanie doručte v lehote, ktorú máte na podanie daňového priznania na Váš daňový úrad (zvyčajne podľa Vášho sídla) a v tomto termíne aj zaplaťte daň z príjmov najneskôr do 31. marca 2021.

Bankové spojenie, typ účtu: **Tatra Banka**

IBAN: **SK10 1100 0000 0026 2525 0519**

**Ďakujeme, že prispievate na rozvoj výchovy a vzdelávania Vašich detí.**